google/wiki40b huggingface dataset:
Budova Detskej psychiatrickej liečebne, n.o. Hraň

Budova Detskej psychiatrickej liečebne, n.o. Hraň alebo Kaštieľ Hraň alebo Vila Hraň je kaštieľ, samostatný objekt v blízkosti lesa v obci Hraň. Pôvodný kaštieľ dala postaviť rodina Almášiovcov, ktorá Hraň vlastnila od konca 18. storočia. Budovu navrhol architekt Ludvig Baumann v roku 1903.

Architektúra

Kaštieľ je pozoruhodná eklektická stavba na spôsob rozložitých anglických vidieckých sídel. Ústredným priestorom dispozície bola hala, z ktorej viedlo na poschodie voľné schodisko. Hoci je objekt pomerne veľký, pestré rozčlenenie túto veľkosť stiera. Medzi rozmanitými oknami sú aj veľké zasklené plochy s hustým rastrom zasklenia, veľké okná či kruhové okienko v bývalej kaplnke s gotizujúcimi prvkami. Nechýbajú vysoké tehlové komíny, kamenná podmúrovka, hrazdené časti horných poschodí a vikierov či verandy s toskánskymi stĺpmi.

Súčasné využitie

Kaštieľ vraj posledný gróf prehral v kartách. Cez druhú svetovú vojnu v nej bol internačný tábor a od začiatku 50. rokov je tu detská psychiatrická liečebňa s kapacitou 160 lôžok. Objekt obnovili koncom 90. rokov.
Bult

Poloha

Obec má rozlohu 9,86 km². Najvyšší bod je položený 352 m n. m. a najnižší bod 292 m n. m.

Obyvateľstvo

Počet obyvateľov obce je 309 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Koloman Sokol

Život

Po neľahkom detstve, kedy ho opustila matka, sa ho ujal strýko. Zoznámil sa s doktorom Mathém, vďaka ktorému začal študovať na súkromnej škole Eugena Króna v Košiciach. Tu sa po prvýkrát stretol s výtvarným umením. Neskôr študoval na súkromnej škole Gustáva Mallého v Bratislave. Výtvarné umenie študoval tiež v Prahe, absolvoval študijný pobyt v Paríži. Dostal ponuku z mexického ministerstva kultúry a školstva a odišiel učiť výtvarné umenie na Akadémiu výtvarných umení v Mexiku, kde založil odbor grafiky. Napriek tomu, že v Mexiku dosiahol veľké úspechy, kvôli zdravotnému stavu manželky Lýdie sa v roku 1941 presťahoval do New Yorku. Vystavoval v Mexiku a Spojených štátoch. 
Po vojne sa vrátil na Slovensko, ale už v roku 1948 natrvalo odišiel. Stal sa členom Zväzu mexických grafikov a posledné desaťročia prežil v Arizone. Na sklonku života daroval 48 svojich obrazov rodnému Slovensku, ktoré sa neskôr stali základom Centra Kolomana Sokola v Liptovskom Mikuláši. Napriek nemalým úspechom zostal až do konca života skromným človekom, hľadajúcim svoju pravdu.

Dielo

Bol odporcom akademizmu a už počas štúdií majú jeho maľby silný emotívny podtón, čo mu zaručilo nemalé úspechy. Počas celej tvorby sa venoval sociálnym otázkam, chudobe. Jeho diela sa vyznačujú silným emotívnym podtónom. V Československu reagoval svojimi dielami na nezamestnanosť, vysťahovalectvo a sociálnym problémom. Obľúbil si aj Mexičanov, toto prostredie veľmi ovplyvnilo jeho tvorbu. So Slovenskom však zostal spätý po celý život. Častými motívmi jeho tvorby sa stali pes, kôň, mytológia, býčie zápasy a medziľudské vzťahy. V roku 1976 mu zomrel pes Sambo a na jeho pamiatku od tohto obdobia podpisoval svoje obrazy pseudonymom Sambo. Jeho tvorba po tomto období dosahuje ešte väčšiu hĺbku.
Aroffe

Poloha

Obec má rozlohu 8,51 km². Najvyšší bod je položený 460 m n. m. a najnižší bod 347 m n. m.

Obyvateľstvo

Počet obyvateľov obce je 99 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Krajná pravica

Krajná pravica (taktiež extrémna pravica, ultrapravica) je zaužívaný politický pojem pre označenie politických ideológií a aktivít s krajne vyhroteným nacionalistickým postojom, zameraný proti demokracii, pluralizmu, ktorý principiálne odmieta diskusiu a prejavuje sa útokom na systém základných ľudských práv a slobôd s dominantnou črtou odmietania základných hodnôt, noriem a spôsobov správania platných v danej spoločnosti. Je prezentovaný prevažne presadzovaním ideí rasizmu, fašizmu, nacizmu, neonacizmu – fungujúcich na princípe a ideológii národného socializmu. Protipólom pravicového extrémizmu je extrémizmus ľavicový.
Éroudeville

Poloha

Obec má rozlohu 4,86 km². Najvyšší bod je položený 59 m n. m. a najnižší bod 6 m n. m.

Obyvateľstvo

Počet obyvateľov obce je 241 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dvorec (Ivančiná)

Polohopis

Pôvodná dedina má formu cestného obojstranného sídla, cesta končí brodom cez rieku Turiec. 
Stred sídla sa nachádza v nadmorskej výške 465 m n.m. Osada leží v južnej časti Turčianskej kotliny na pravostrannej zamokrenej nive Turca. Sú tu lužné pôdy a hnedé lesné pôdy.

Dejiny

V Dvorci sa našiel hromadný nález medených mečov z doby bronzovej. Obec vznikla v chotári obce Ivančiná na území šľ. rodiny Ivankovcov, ktoré dostal v roku 1381 istý Blažej Konček. Končekovcom patrila obec do 18. storočia. Nachádza sa kúria rodiny Končekovcov a niekoľko zachovaných dreveníc. V roku 1952 tu bolo založené JRD.

Doprava

Pri odbočke z cesty III/2182 (III/065044) do Dvorca sa nachádza autobusová zastávka.
Anthology

Biografia

Kapela bola založená v roku 2008 gitaristom Mariánom Gondom a ex-basgitaristom Jánom Kičínom. V roku 2011 vyšiel prvý album s názvom "Exitus", ktorý pomohol zviditeľniť meno kapely na domácej scéne. Zvýšil sa počet koncertov, medzi ktoré patril aj festival Terchovský Budzogáň kde Anthology predskakovali kapelám Olympic and Desmod.
V roku 2013 kapelu opustila speváčka Alexandra a nahradila ju Lenka Serafinová, ktorú neskôr vystriedala Raylyn Shayde. Anthology vydali nový album "The Prophecy" v roku 2014 a na jeho masteringu sa podieľal známy gitarista Roland Grapow (Masterplan ex-Helloween). Album tentokrát vyšiel v angličtine čo rozšírilo pole pôsobnosti kapely do zahraničia.   
Koncom roka 2016 kapela vydala tretí štúdiový album s názvom "Angel's Revenge", ktorý sa nesie v duchu symfonického metalu s agresívnejšími prvkami. Na albume spolupracoval death metalový vokalista z Anglicka, Connor Sanders.
Riedseltz

Poloha

Obec má rozlohu 10,02 km². Najvyšší bod je položený 218 m n. m. a najnižší bod 145 m n. m.

Obyvateľstvo

Počet obyvateľov obce je 1 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Erkalciol

Erkalciol alebo ergokalciferol alebo vitamín D2 je forma Vitamínu D. 
Jeho systematické meno je „(3β,5Z,7E,22E)-9,10-sekoergosta-5,7,10(19),22-tetraen-3-ol“. Vytvára sa z viosterolu, ktorý vzniká, keď ultrafialové svetlo aktivuje ergosterol.
Neuville-Bourjonval

Poloha

Obec má rozlohu 3,15 km². Najvyšší bod je položený 131 m n. m. a najnižší bod 114 m n. m.

Obyvateľstvo

Počet obyvateľov obce je 173 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Artix (Pyrénées-Atlantiques)

Poloha

Obec má rozlohu 9,11 km². Najvyšší bod je položený 141 m n. m. a najnižší bod 96 m n. m.

Obyvateľstvo

Počet obyvateľov obce je 3 412 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hommes

Poloha

Obec má rozlohu 29,59 km². Najvyšší bod je položený 93 m n. m. a najnižší bod 75 m n. m.

Obyvateľstvo

Počet obyvateľov obce je 918 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gravitačné pole

Gravitačné pole je fyzikálne pole, v ktorom je veličinou poľa (čiže veličinou priradenou každému bodu poľa) intenzita gravitačného poľa Kg (ktorá je číselne identická s gravitačným zrýchlením). V nejakom bode existuje gravitačné pole, ak v tomto bode pôsobí na akúkoľvek časticu/teleso sila gravitačná sila. Gravitačné pole existuje okolo každej častice/telesa na svete. Albert Einstein ho chápe ako zakrivenie časopriestoru v okolí danej častice/daného telesa.
Montvernier

Poloha

Obec má rozlohu 6,68 km². Najvyšší bod je položený 1 726 m n. m. a najnižší bod 560 m n. m.

Obyvateľstvo

Počet obyvateľov obce je 220 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Colombe-de-Villeneuve

Poloha

Obec má rozlohu 18,92 km². Najvyšší bod je položený 224 m n. m. a najnižší bod 70 m n. m.

Obyvateľstvo

Počet obyvateľov obce je 436 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Micro-Electro-Mechanical Systems

Micro-Electro-Mechanical Systems, skratka MEMS (slovensky mikromechanické systémy, mikromechanika), označuje mechanické a elektromechanické konštrukcie veľmi malých rozmerov (pod 1 mm), ako aj technológie používané na ich prípravu. Pre ilustráciu rozmerov typických MEMS sa často používa priemer ľudského vlasu (asi 50 μm).
Záhonský obvod

Záhonský obvod (maď. Záhonyi kistérség) je bývalá administratívna jednotka v župe Szabolcs-Szatmár-Bereg v Maďarsku. Jeho obvodným mestom bolo mesto Záhony.
Staré Město (Praha)

Staré Město (po slovensky Staré Mesto; pôvodný názov Staré Město pražské) je historické mesto, mestská štvrť a katastrálne územie Prahy.

Umiestnenie

Nachádza sa na pravom brehu Vltavy, má rozlohu 129,03 ha, 10 531 obyvateľov (údaj z roku 2001) a patrí k mestskej časti Praha 1. Staré Město svojím územím celkom obklopuje miniatúrnu štvrť Josefov. Súčasťou Starého Města je i Strelecký ostrov. Do roku 1784 bolo Staré Město samostatným mestom, ktoré bolo od 12. februára 1784 súčasťou Kráľovského hlavného mesta Prahy.

Dejiny mesta

Staré Město je najstaršou časťou Prahy. V 14. storočí rozšíril český kráľ Karol IV. Prahu založením Nového Města pražského, ktoré je oddelené od Starého Města ulicami Národní a Na Příkopě.

Pamiatky

K najväčším pamätihodnostiam Starého Města patrí Staromestské námestie, na ktorom sa nachádza Staromestská radnica so známym Pražským orlojom, súsoším Jána Husa a Týnsky chrám, ale aj Josefov a napr. jeho Starý židovský cintorín, či Klementinum, Rudolfinum a Kláštor sv. Anežky Českej. Staré Město spája s Malou Stranou Karolov most.
Music from "The Elder"

Zoznam skladieb

Existujú rôzne verzie albumu
Smrčok jedlý

Výskyt

Smrčok rastie na trávnatých plochách pri lesoch, v krovinách, v parkoch aj v záhradách, zriedkavo ho môžeme nájsť aj v ihličnatých lesoch. Rastie od apríla do mája.

Opis

Klobúk smrčka jedlého je vysoký 3 – 7 cm a široký 3 – 6 cm, v obryse vajcovito oválny, na povrchu s rozlične veľkými nepravidelnými jamkami, ktoré sú od seba oddelené rebernatými priehradkami. Jamky sú vystlaté výtrusorodou vrstvou (sivookrová alebo bledookrová), priehradky sú bledšie. Hlúbik je 3 až 9 cm dlhý a 2 až 3,5 cm hrubý. Celá huba je dutá, má tenkú, krehkú dužinu bez nápadnej chuti a vône.
Jozef Martinka

Životopis

V roku 1912 absolvoval vysokoškolské štúdium na Filozofickej fakulte Univerzity v Budapešti. Tam obhájil aj doktorát z geografie, geológie a antropológie. Po štúdiu pôsobil v rokoch 1916-1938 ako stredoškolský profesor na gymnáziách a obchodnej akadémii (Veľký Bečkerek - Zrenjanin, Srbsko a Košice). V roku 1938 prešiel do štátnej služby - Ministerstve školstva a národnej osvety. V roku 1947 sa stal profesorom geografie na Pedagogickej fakulte Univerzity Komenského (UK), externe prednášal aj na Prírodovedeckej fakulte UK. V rokoch 1951 - 1962 pracoval ako vedecký pracovník na Geografickom ústave SAV.
Onderkov potok

Prameň

Pramení v Slanských vrchoch, v geomorfologickom podcelku Mošník, na juhozápadnom svahu Strechového vrchu (777,6 m n. m.) v nadmorskej výške cca 585 m n. m.
French Open 2008

Nasadenie

Nižšie je zoznam nasadených hráčov. V zátvorkách je kolo, v ktorom vypadli.
Vallière

Poloha

Obec má rozlohu 48,42 km². Najvyšší bod je položený 708 m n. m. a najnižší bod 494 m n. m.

Obyvateľstvo

Počet obyvateľov obce je 761 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ženetka škvrnitá

Výskyt

Táto ženetka žije predovšetkým v lesoch, krovinatých a skalnatých krajinách, kde loví v noci hlodavce, ale rovnako sa špecializuje na lov nocujúcich vtákov. Areálom výskytu je juhozápadná Európa, Afrika a Blízky východ.
Čierny potok (prítok Harmanca)

Prameň

Pramení v Kremnických vrchoch, v podcelku Flochovský chrbát, na východojuhovýchodnom svahu Svrčinníka (1 312,8 m n. m.), v lokalite V Čiernej, v nadmorskej výške približne 940 m n. m.
Americká akita

Pôvod plemena

Počiatky histórie plemena siahajú do doby 5000 rokov pred Kr. a zhodujú sa s vývojom plemena Akita Inu. Predkovia Americkej akity, Akita Matagi, boli stredne veľkí psi určení k lovu medveďov. V čase popularity psích zápasov (prelom 19. a 20. storočia) boli akity krížené s plemenami tosa a mastif s cieľom zvýšenia mohutnosti a agresivity, a následne sa využívali ako bojové psy. Týmto sa počet chovných psov začal rapídne znižovať. Zákazom psích zápasov sa plemeno zachovalo a bolo ďalej šľachtené. V roku 1927 bol založený klub chovateľov Akít a v roku 1931 bolo niekoľko jedincov vyhlásených za národnú pamiatku. Počas druhej svetovej vojny boli akity používané ako kožušinové zvieratá pre ošatenie vojenských jednotiek, čím bol počet psov opäť drasticky zredukovaný. 
Prvý závlek Akity do Spojených štátov má na svedomí Helen Kellerová , ktorá v roku 1937 priviezla prvý pár. Po vojne sa do Spojených štátov spolu s vojenskými jednotkami dostali akity z línie Dewa. V tejto línii sa prejavovali charakteristické znaky vplyvu mastifa a nemeckého ovčiaka. V roku 1956 bol založený Akita Club of America, samotné plemeno Americká akita uznal American Kennel Club roku 1972.

Celkový vzhľad

Veľký pes robustnej konštitúcie, celkovo mohutný, so silnou kostrou. Pre Americkú akitu je charakteristická široká hlava v tvare trojuholníka s malými tmavohnedými očami a pomerne malými vztýčenými ušami smerujúcemi dopredu.  Pomer kohútikovej výšky k dĺžke trupu je 9:10 u psov a 9:11 u sučiek. Končatiny sú silne osvalené. Akita má poschodovú srsť s hustou jemnou podsadou, ktorá je kratšia ako srsť krycia.  Dĺžka srsti na kohútiku a zadnej časti presahuje dĺžku srsti na ostatných častiach tela s výnimkou chvosta. Farba osrstenia je akákoľvek farba ako červená, žltá, biela, žíhaná, ... s maskou alebo bez nej.  Mohutný, bohato osrstený zatočený chvost je vysoko nasadený a nesený nad chrbtom alebo ku slabine.

Povaha plemena

Americká akita je veľmi hrdý, priateľský a oddaný pes, ktorý potrebuje byť právoplatným členom domácnosti. Je vysoko inteligentný a rýchlo sa učí. Je ostražitý a zbytočne nešteká. Dokáže rozpoznať reálne nebezpečenstvo od prechádzajúceho cyklistu. Psy sa vyznačujú sociálnou dominantnosťou a nekompromisne chránia svoje územie. Pre svoju tvrdohlavú, panovačnú povahu a značnú fyzickú silu by mal pes dostať správny výcvik od skúseného kynológa.  Dominantnosti treba predchádzať už vo veku šteňaťa, a to jeho socializáciou, aby sa nemohla v dospelosti prejaviť nežiadúca agresivita voči ostatným psom. To isté platí aj vo vzťahu k chovateľovi, ktorý by mal vedieť psa podriadiť. Pre svoju dominantnosť a vysoký prah bolesti nie je vhodný výcvik donucovacími metódami, vhodnejšie je použitie motivačnej metódy.

Uplatnenie plemena

Pre svoju vysokú inteligenciu, ľahkú učenlivosť a vynikajúci čuch je Americká akita využívaná v záchranárstve aj ako policajný pes. Akity si našli uplatnenie tiež v canisterapii. Najčastejšie je však chovaná ako spoločenský pes.
Kabaret

Kabaret (francúzsky cabaret - krčma) je malá scéna so zábavným, humoristickým, hudobným alebo tanečným programom. Obsahuje šansóny, skeče. Program sa skladá z jednotlivých hudobných, speváckych, tanečných alebo scénických výstupov. Programom prevádza konferencier. Kabaretné piesne sú označované tiež termínom kabaretné kuplety. Ľahší kabaret s prevažujúcim hudobným programom je označovaný slovom šantán.
Saint-Pierre (Haute-Garonne)

Poloha

Saint-Pierre má rozlohu 4,74 km². Najvyšší bod je položený 232 m n. m. a najnižší bod 150 m n. m.

Obyvateľstvo

Saint-Pierre má 247 obyvateľov (2009).
Graf vývoja obyvateľstva:
Zdroje: INSEE
Juraj Dubinský

Životopis

Narodil sa v Beniakovciach. Študoval na Prírodovedeckej fakulte Masarykovej univerzity v Brne.
V r. 1938 – 1945 pôsobil ako asistent na SVŠT v Bratislave. Od r. 1945 – 1950 bol riaditeľom I. štátneho gymnázia v Košiciach, v r. 1950 – 1951 učiteľ Štátnej priemyslovej školy v Košiciach. V r. 1952 poverený budovaním a vedením Katedry matematiky a fyziky PF v Prešove, kde v r. 1952 – 1954 vykonával funkciu dekana. V r. 1959 – 1963 pôsobí na VŠT v Košiciach, kde na SF VŠT vybudoval rádioizotopové pracovisko. V r. 1963 pôsobí na PF UPJŠ v Košiciach, kde založil Katedru jadrovej fyziky. V r. 1969 – 1979 riaditeľ Ústavu experimentálnej fyziky SAV v Košiciach, neskôr viedol Sektor subatómovej a kozmickej fyziky tohto ústavu. Významne prispel k štúdiu prechodného javu kozmického žiarenia, vplyvu geomagnetického poľa na toto žiarenie, k poznaniu jadrových procesov v rozsiahlych atmosférických výškach. Je autorom originálneho vysvetlenia dennej variácie kozmického žiarenia tzv. lunárnej variácie KŽ. Vybudoval vysokohorské laboratórium na Lomnickom štíte, kde sa nepretržite registruje intenzita nukleotickej zložky KŽ. Zásluhou prof. Dubinského sa ÚEF SAV zapojil ako prvé pracovisko na Slovensku do programu Interkozmos, kde boli získané cenné výsledky z oblasti dynamiky, radiačných pásov Zeme a jadro-jadrových interakcií kozmického žiarenia zo sputnikových experimentov. Bol členom komisie kozmickej fyziky Medzinárodnej únie pre čistú a aplikovanú fyziku, člen Vedeckej rady SÚJV v Dubne, člen JČSMF. V r. 1969 bol vyznamenaný Za zásluhy o výstavbu, r.1973 mu bola udelená I. cena Akadémie vied ZSSR a ČSAV, v r. 1974 Štátna cena SSR a Zlatá medaila UPJŠ. Bol nositeľom pedagogického vyznamenania JČSMF I. stupňa.
Zomrel 22. novembra 1994 v Košiciach.
Ouve-Wirquin

Poloha

Obec má rozlohu 5,25 km². Najvyšší bod je položený 137 m n. m. a najnižší bod 52 m n. m.

Obyvateľstvo

Počet obyvateľov obce je 537 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pinsaguel

Poloha

Obec má rozlohu 5,2 km². Najvyšší bod je položený 160 m n. m. a najnižší bod 144 m n. m.

Obyvateľstvo

Počet obyvateľov obce je 2 574 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pannes (Meurthe-et-Moselle)

Poloha

Obec má rozlohu 8,37 km². Najvyšší bod je položený 249 m n. m. a najnižší bod 210 m n. m.

Obyvateľstvo

Počet obyvateľov obce je 182 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vitalian

Biografia

Na začiatku svojho pontifikátu obnovil dobré vzťahy medzi Svätou stolicou a Konštantínopolom. Byzantského cisára Konstansa II. vítal ohromnými ceremóniami, keď v júni 663 navštívil na 12 dní Rím. Napriek tomu cisár vydrancoval Panteon a 1. marca 666 vydal dekrét, na základe ktorého sa Ravenna stala stolicou nezávislou od Ríma s právom voliť si biskupa a aj ho vysvätiť troma sufragánmi. Vitalian sa snažil zaviesť vo Veľkej Británii katolicizmus rímskeho obradu a tým zrušiť keltské zvyky. 26. marca 668 vysvätil Teodora z Tarzu za canteburského arcibiskupa, aby reorganizoval cirkev v Anglicku. V Ríme rozvinul lateránsku spevácku školu, v ktorej boli vyškolení speváci „vitalíni“, ktorí spievali na nových pápežských omšiach byzantského obradu. Vitalian zomrel 27. januára 672. Neskôr bol vyhlásený za svätého, sviatok má 27. januára.
Železničné mosty cez Váh v Trenčíne

Starý železničný most

Pôvodný železničný most bol postavený v roku 1883 podnikom Hügel, Sager a spol. Mal štvorpoľovú oceľovú priehradovú konštrukciu s rozpätiami polí 60,20 m. V rámci zdvojkoľajenia trate v roku 1907 bola na spoločné podpery umiestnená druhá mostná konštrukcia rovnakého typu.
Starý železničný most bol, tak ako aj mnohé ďalšie, silne poškodený na konci druhej svetovej vojny. V rámci jeho opravy boli použité opravené konštrukcie pôvodného mosta z roku 1907; vzhľadom na vek konštrukcií z roku 1883 bolo rozhodnuté o ich likvidácii a nahradení úplne novými. Novú konštrukciu tak postavila Vítkovická oceliareň a na opravené piliere bola osadená v roku 1946. Keďže však opravená staršia konštrukcia nevyhovovala únosnosťou, v rokoch 1982 – 1984 bola nahradená taktiež novou, túto však vyrobila Mostáreň VSŽ.

Nový železničný most

Podpísaním viacerých dohôd v posledných desaťročiach sa Slovensko (resp. ešte Československo) zaviazalo zlepšiť parametre vybraných tratí. medzi ne patrili požiadavky na vyšiu únosnosť trate, ale aj vyššiu maximálnu rýchlosť, v tomto prípade najmenej 160 km/h. Oblúky pred a za mostom cez Váh však vyhovovali iba rýchlosti 100 km/h. Preto bolo nevyhnutné vyprojektovať a vybudovať preložku trate vrátane nového železničného mosta cez Váh. Nový železničný most je takmer o tretinu dlhší. Hoci základná koncepcia (2 samostatné mostovky pre každú koľaj na spoločných podperách a pilieroch) zostala zachovaná, hlavný rozdiel je v použití betónovej mostovky budovanej letmou betonážou. Hoci je rozpätie polí menšie (najdlhšie pole má 53,4 m), spodná hrana mostovky sa nachádza oproti starému mostu vyššie tak, aby bol plne rešpektovaný plavebný gabarit Vážskej vodnej cesty.
Most tvoria dvojica súbežných betónových komorových konštrukcií s postrannými chodníkmi. Každá z nich má po sedem polí, dĺžka premostenia v prípade pravého mostu je 336,6 m a ľavého mostu 341,4 m. Na most nadväzujú z oboch strán mohutné násypy, ktoré kvôli zníženiu záberov dotknutého územia sú ohraničené mohutnými opornými múrmi z uholníkov. priamo do ľavobrežného násypu sa napája trať od Chynorian. Zaujímavosťou je atypické zavesenia trakčného vedenia na moste a priľahlých násypoch, ktoré nenesú stožiare ale oblúky. Trať na moste je tvorená pevnou jazdnou dráhou.
René Herms

Smrť

Zomrel 9. januára 2009 v dome jeho svokry na zlyhanie srdcového svalu. Zlyhanie mala za následok chrípka, ktorú krátko pred smrťou prekonal.
Scientizmus

Scientizmus je postoj a smer súčasnej filozofie, ktorý sa usiluje riešiť problémy prísne faktografickými metódami. Vedeckosť chápe zväčša podľa vzoru postupov matematickej prírodovedy. Niekedy sa považuje za tendenciu protikladnú k antropologizmu alebo antiscientizmu.
Scientizmus ako metodologická orientácia spoločenskych vied sa vyznačuje uprednostňovaním analýzy; poznať tu znamená rozložiť na najmenšie relevantné entity; scientizmus orientuje skúmanie na rozbor kauzálnych súvislostí a funkcionálnych súvislostí a determinizmus pokladá za základnú strategému vedeckého skúmania. Scientizmus sa orientuje na hľadanie zákonov.
Scientizmus je spravidla redukcionizmus, a síce v tom zmysle, že kvalitatívne rozdiely sa usiluje odôvodniť z kvantitatívne určených vzťahov a vrstvy reality sa snaží predstaviť ako komplikované prejavy jednej základnej vrstvy. Za základnú vrstvu diania pritom zvyčajne považuje dianie, ktoré skúma fyzika. Z postulátu determinizmu vyplýva pasivistické chápanie subjektu: konanie subjektu považuje za sled reakcií na podnety z prostredia, pričom štruktúru prostredia interpretuje v pojmoch špeciálnych vied, ako fyzika, biológia, fyziológia, sociológia a pod. alebo určitou kombináciou pojmov týchto vied.
Scientizmus je koncepcia, ktorá absolutizuje postavenie vedy v duchovnom živote spoločnosti; prehnaná úcta k vede, viere vo vedu, hlavne prírodné vedy; vedecké je iba to, čo je verifikovateľné, len to, čo sa dá skúsenosťou overiť. (Machalová, T./Hroch, J.)
Čiernohorské národné futsalové družstvo mužov

Vrcholné podujatia

Na majstrovstvá sveta FIFA sa čiernohorskému družstvu nepodarilo kvalifikovať ani raz. Vo svojej prvej kvalifikácii na MS 2008 skončilo v skupine posledné, keď prehralo všetky 3 zápasy. V kvalifikácii na MS 2012 musela hrať Čierna Hora už predkvalifikačné kolo, v ktorom skončila na nepostupovom 3. mieste. Jediné víťazstvo zaznamenala s nováčikom kvalifikácie – Švajčiarskom.
Rovnako sa čiernohorské družstvo neprebojovalo ani na majstrovstvá Európy UEFA. Absolvovalo 4 kvalifikácie, prvú až v roku 2009 na ME 2010. Od začiatku muselo hrať už v predkvalifikačnom kole. Z toho prvého dokázalo postúpiť do hlavnej kvalifikácie; z toho druhého na ME 2012 však konečné 2. miesto znamenalo jeho koniec v súťaži. V kvalifikácii na ME 2014 sa mu podarilo postúpiť do hlavnej kvalifikácie, v ktorej ale prehralo všetky zápasy.
Gomeľská gubernia

Gomeľská gubernia (biel. Гомельская губэрня, rus. Гомельская губерния) bola jedna z gubernií Ruskej sovietskej federatívnej socialistickej republiky v rokoch 1919 - 1926 zriadená po rozpade Mogiľovskej, Minskej a Černigovskej gubernie 11. júla 1919. Hlavným mestom gubernie bol Gomeľ. Z tejto gubernie bola 15. januára 1938 vytvorená Gomeľská oblasť.